
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1242 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπουργικής απόφασης 50067/ 
28/27.11.2017 «Ηλεκτρονική Βάση καταχώρισης 
δεδομένων Τεχνικών Ασφάλειας και διαδικασία 
ανάθεσης καθηκόντων Τεχνικού Ασφαλείας μέσω 
ΟΠΣ-ΣΕΠΕ» 

2 Ορισμός κύριων διατακτών του Υπουργείου Διοι¬ 
κητικής Ανασυγκρότησης. 

3 Διαδικασία ηλεκτρονικής καταχώρησης παράβο¬ 
λου κατά την εγγραφή φυσικών και νομικών προ¬ 
σώπων στο Μητρώο Ενεργειακών Επιθεωρητών 
και κατά την υποβολή των ενεργειακών επιθεω¬ 
ρήσεων στο Αρχείο Επιθεωρήσεως Κτιρίων. Κα¬ 
θορισμός του ύψους και της διαδικασίας ελέγχου 
τους, των όρων απευθείας έκδοσης των πράξεων 
υπολογισμού. 

4 Τροποποίηση της αριθμ. 9/1/17-5-2016 απόφα¬ 
σης της Επιτροπής Επιλογής του άρθρου 4Α του 
ν. 3864/2010 με θέμα «Θέσπιση κριτηρίων για 
την αξιολόγηση των μελών του Γενικού Συμβου¬ 
λίου και της Εκτελεστικής Επιτροπής του Ταμείου 
Χρηματοπιστωτικής Σταθερότητας» (Β' 1964). 


ΑΠΟΦΑΣΕΙΣ 

Αριθμ. 16974/758 (1) 

Τροποποίηση της υπουργικής απόφασης 50067/ 
28/27.11.2017 «Ηλεκτρονική Βάση καταχώρι¬ 
σης δεδομένων Τεχνικών Ασφάλειας και διαδι¬ 
κασία ανάθεσης καθηκόντωνΤεχνικοϋ Ασφαλεί¬ 
ας μέσω ΟΠΣ-ΣΕΠΕ» 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. του Κώδικα Νομοθεσίας για την Κυβέρνηση και τα 
Κυβερνητικά Όργανα, όπως κυρώθηκε και ισχύει με το 
άρθρο πρώτο του π.δ. 63/2005 (ΦΕΚ Α' 98) και ιδίως την 
περίπτωση δ του άρθρου 41 και τα άρθρα 50 και 90, 


2. του άρθ. 27 του ν. 4320/2015 «Ρυθμίσεις για τη λήψη 
άμεσων μέτρων για την αντιμετώπιση της ανθρωπιστι¬ 
κής κρίσης, την οργάνωση της Κυβέρνησης και των Κυ¬ 
βερνητικών Οργάνων και λοιπές διατάξεις» (ΦΕΚ Α' 29), 

3. του π.δ.125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210), 

4. του π.δ. 134/2017 «Οργανισμός του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης» (ΦΕΚ Α' 168), 

5. του ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις» (ΦΕΚ ΑΊ70), και ιδίως 
τα άρθρα 3,18,23,24 και 27, όπως ισχύουν, 

6. των άρθρων 8 και 9 του Κώδικα νόμων για την υγεία 
και ασφάλεια των εργαζομένων (ν.3850/2010) που κυ¬ 
ρώθηκε με το άρθρο πρώτο του ν. 3850/2010 «Κύρωση 
του Κώδικα νόμων για την υγεία και την ασφάλεια των 
εργαζομένων» (ΦΕΚ Α' 84), όπως ισχύει, 

7. την εξουσιοδοτική διάταξη του άρθρ. 119 του 
ν. 4488/2017 «Συνταξιοδοτικές ρυθμίσεις Δημοσίου και 
λοιπές ασφαλιστικές διατάξεις, ενίσχυση της προστασίας 
των εργαζομένων, δικαιώματα ατόμων με αναπηρίες και 
άλλες διατάξεις» (ΦΕΚ Α' 137), 

8. της με αριθμ. οικ. 34331/ Δ9. 8920/26-7-2016 από¬ 
φασης του Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης «Απλούστευση διαδικασιών 
Σώματος Επιθεώρησης Εργασίας (Σ.ΕΠ.Ε.) μέσω του Ολο¬ 
κληρωμένου Πληροφοριακού Συστήματος του Σ.ΕΠ.Ε. 
(ΟΠΣ-ΣΕΠΕ)» (ΦΕΚ Β'2458), 

9. το από 28-2-2018 έγγραφο της Ομάδας Κεντρικής 
διαχείρισης του ΟΠΣ ΣΕΠΕ, 

10. το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τροποποιούμε το πρώτο εδάφιο της παραγράφου 2 
του άρθρου 9 της υπουργικής απόφασης 50067/28/2017 
(ΦΕΚ Β'3952) «Ηλεκτρονική Βάση καταχώρισης δεδομέ- 
νωνΤεχνικών Ασφάλειας και διαδικασία ανάθεσης καθη¬ 
κόντων Τεχνικού Ασφαλείας μέσω ΟΠΣ-ΣΕΠΕ» ως εξής: 

«2. Μετά την παρέλευση τετραμήνου από την ημερο¬ 
μηνία έναρξης εγγραφής στην Ηλεκτρονική βάση κατα¬ 
χώρισης δεδομένων Τεχνικών Ασφάλειας, όπως ορίζε¬ 
ται στην παράγραφο 1 του παρόντος άρθρου, ήτοι από 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 242/04.04.2018 


την 1.4.2018 και έως τις 31.5.2018, κάθε νέα ανάθεση 
καθηκόντων Τεχνικού Ασφάλειας από εργοδότες που, 
σύμφωνα μετά άρθρα 8, 10, 12 και 21 του Κ.Ν.Υ.Α.Ε., 
έχουν υποχρέωση να απασχολούν Τεχνικό Ασφάλειας, 
πραγματοποιείται είτε με επιτόπια υποβολή των εγγρά¬ 
φων στην αρμόδια υπηρεσία του Σ.ΕΠ.Ε. είτε σύμφωνα 
με τα οριζόμενα στο άρθρο 7 της παρούσας απόφασης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2018 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. ΔΙΔΥ/Φ.1.2/οικ. 10776 (2) 

Ορισμός κύριων διατακτών του Υπουργείου Δι¬ 
οικητικής Ανασυγκρότησης. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις: 

α) των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (Α' 98), 
β) του άρθρου 9 του Κώδικα Διοικητικής Διαδικασίας, 
που κυρώθηκε με το άρθρο πρώτο του ν. 2690/1999 
(Α' 45), 

γ) του π.δ. 133 /2017 «Οργανισμός του Υπουργείου 
Διοικητικής Ανασυγκρότησης» (ΑΊ61), 
δ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

ε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

2. Τις διατάξεις: 

α) του ν. 4270/2014 «Αρχές Δημοσιονομικής Διαχείρι¬ 
σης και Εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
β) του άρθρου ΙΟτουν. 4337/2015 «Τροποποίηση δι¬ 
ατάξεων του ν. 4270/2014» (Α' 129), όπως ισχύει, 
γ) Την αριθμ. 2/45897/0026/14.6.2017 (ΑΔΑ: 650ΦΗ- 
36Κ) εγκύκλιο του ΓΛΚ «Παροχή Οδηγιών επί των διατά¬ 
ξεων του ν. 4270/2014», 

δ) Την υπ' αριθμ. 2/100018/0026/30.12.2016 (ΑΔΑ: 
ΨΒΞΒΗ-ΔΤΗ) εγκύκλιο του ΓΛΚ «Κοινοποίηση διατάξεων 
σχετικά με την ανάληψη υποχρεώσεων από τους διατά- 
κτες και παροχή οδηγιών». 

3. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

4. Την με αριθμ. 2/16570/0026/13.5.2016 κοινή 


υπουργική απόφαση του Υπουργού Οικονομικών και 
του Αναπληρωτή Υπουργού Οικονομικών «Καθορισμός 
διαδικασίας και εξειδίκευση μεταφερόμενων αρμοδι¬ 
οτήτων από τις Υπηρεσίες Δημοσιονομικού Ελέγχου/ 
Ειδικό Λογιστήριο στις Οικονομικές Υπηρεσίες Φορέων 
της Γενικής Κυβέρνησης» (Β' 1381), 

5. Την ανάγκη της εύρυθμης και αποδοτικής λειτουρ¬ 
γίας των υπηρεσιών του Υπουργείου Διοικητικής Ανα¬ 
συγκρότησης. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Ορίζουμε τον Γενικό Γραμματέα του Υπουργείου 
Διοικητικής Ανασυγκρότησης να προβαίνει σε όλες τις 
απαραίτητες ενέργειες: 

α) για θέματα αρμοδιότητας της Γενικής Διεύθυνσης 
Οικονομικών και Διοικητικών Υπηρεσιών του Υπουρ¬ 
γείου Διοικητικής Ανασυγκρότησης, για την πραγμα¬ 
τοποίηση δαπανών από το ποσό των σαράντα χιλιά¬ 
δων ευρώ και ενός λεπτού (40.000,01 €) και μέχρι του 
ποσού του ενός εκατομμυρίου ευρώ (1.000.000,00 €) 
συμπεριλαμβανομένου του Φ.Π.Α., να ενεργεί ως κύριος 
διατάκτης αυτών, 

β) για θέματα αρμοδιότητας της Γενικής Διεύθυνσης 
Δημόσιων Οργανώσεων και της Γενικής Διεύθυνσης Αν¬ 
θρώπινου Δυναμικού Δημόσιου Τομέα του Υπουργείου 
Διοικητικής Ανασυγκρότησης, για την πραγματοποίηση 
δαπανών από το ποσό των διακοσίων χιλιάδων ευρώ και 
ενός λεπτού (200.000,01 €) και μέχρι του ποσού του ενός 
εκατομμυρίου ευρώ (1.000.000,00 €) συμπεριλαμβανο¬ 
μένου του Φ.Π.Α., να ενεργεί ως κύριος διατάκτης αυτών, 

γ) για μεταβολές προϋπολογισμού, που αφορούν με¬ 
ταφορές πιστώσεων σε ειδικούς φορείς του Υπουργείου 
Διοικητικής Ανασυγκρότησης και στις Αποκεντρωμένες 
Διοικήσεις για αντιμετώπιση δαπανών από τροχαία ατυ¬ 
χήματα, που προκαλούνται από αυτοκίνητα του Δημο¬ 
σίου, ανεξαρτήτως ποσού και μέχρι του ποσού του ενός 
εκατομμυρίου ευρώ (1.000.000,00 €) συμπεριλαμβανο¬ 
μένου του Φ.Π.Α. να ενεργεί ως κύριος διατάκτης αυτών. 

2. Ορίζουμε τον Προϊστάμενο της Γενικής Διεύθυνσης 
Δημόσιων Οργανώσεων του Υπουργείου Διοικητικής 
Ανασυγκρότησης να προβαίνει, για θέματα αρμοδιότη- 
τάς του, σε όλες τις απαραίτητες ενέργειες για την πραγ¬ 
ματοποίηση δαπανών μέχρι του ποσού των διακοσίων 
χιλιάδων ευρώ (200.000,00 €) συμπεριλαμβανομένου 
του Φ.Π.Α., να ενεργεί ως κύριος διατάκτης αυτών. 

3. Ορίζουμε τον Προϊστάμενο της Γενικής Διεύθυνσης 
Ανθρώπινου Δυναμικού Δημόσιου Τομέα του Υπουργείου 
Διοικητικής Ανασυγκρότησης να προβαίνει, για θέματα 
αρμοδιότητάς του, σε όλες τις απαραίτητες ενέργειες για 
την πραγματοποίηση δαπανών μέχρι του ποσού των δια- 
κοσίων χιλιάδων ευρώ (200.000,00 €), συμπεριλαμβανο¬ 
μένου του Φ.Π.Α., να ενεργεί ως κύριος διατάκτης αυτών. 

4. Ορίζουμε τον Προϊστάμενο της Διεύθυνσης Διοικητι¬ 
κών Υπηρεσιών του Υπουργείου Διοικητικής Ανασυγκρό¬ 
τησης να προβαίνει σε όλες τις απαραίτητες ενέργειες: 

α) για θέματα αρμοδιότητας της Γενικής Διεύθυνσης 
Οικονομικών και Διοικητικών Υπηρεσιών του Υπουργεί¬ 
ου Διοικητικής Ανασυγκρότησης, για την πραγματοποί¬ 
ηση δαπανών μέχρι του ποσού των σαράντα χιλιάδων 







Τεύχος Β' 1242/04.04.2018 

ευρώ (40.000,00 €), συμπεριλαμβανομένου του Φ.Π.Α., 
να ενεργεί ως κύριος διατάκτης αυτών και 

β) για την πραγματοποίηση δαπανών γενικού ενδια¬ 
φέροντος, που αφορούν περισσότερες της μίας Γενικές 
Διευθύνσεις του Υπουργείου Διοικητικής Ανασυγκρό¬ 
τησης, για την εύρυθμη λειτουργία του Υπουργείου, 
έως του ποσού των είκοσι χιλιάδων ευρώ (20.000,00 €) 
συμπεριλαμβανομένου Φ.Π.Α. 

5. Σε περίπτωση απουσίας ή κωλύματος οι κατά τα 
ανωτέρω κύριοι διατάκτες αναπληρώνονται από το κατά 
περίπτωση νόμιμο αναπληρωτή τους. 

6. Για δαπάνες γενικού ενδιαφέροντος που αφορούν 
περισσότερες της μίας Γενικές Διευθύνσεις, η υπογρα¬ 
φή της σχετικής απόφασης ανάληψης, από το ποσό 
των είκοσι χιλιάδων ευρώ και ενός λεπτού (20.000,01 €) 
και μέχρι του ποσού του ενός εκατομμυρίου ευρώ 
(1.000.000,00 €) συμπεριλαμβανομένου του Φ.Π.Α., θα 
πρέπει να ανατίθεται στον αρμόδιο Γενικό Γραμματέα 
του Υπουργείου Διοικητικής Ανασυγκρότησης. 

7. Τα αρμόδια Τμήματα της ΓΔΟΥ συγκεντρώνουν και 
διαβιβάζουν τα απαιτούμενα σχετικά δικαιολογητικά, 
παραστατικά, βεβαιώσεις διαθέσιμων χρηματικών υπο¬ 
λοίπων, και διενεργούν τις απαραίτητες πράξεις ή προπα¬ 
ρασκευαστικές ενέργειες, καθώς και ό,τι άλλο απαιτηθεί 
για την ομαλή λειτουργία του έργου του διατάκτη. 

8. Στα ανωτέρω δεν περιλαμβάνονται οι όποιες ενέργει¬ 
ες αφορούν σε θέματα επιχορηγήσεων των φορέων αρμο¬ 
διότητας του Υπουργείου Διοικητικής Ανασυγκρότησης. 

9. Στην περίπτωση διαφωνίας μεταξύ των κατά τα ανω¬ 
τέρω κύριων διατακτών και της Γ.Δ.Ο.Υ. (σύμφωνα με τις 
διατάξεις του π.δ. 80/2014), η εντολή για την εκτέλεση 
της δαπάνης δίνεται από τον Υπουργό Διοικητικής Ανα¬ 
συγκρότησης. 

10. Κάθε άλλη απόφαση που ρυθμίζει διαφορετικά τα 
ανωτέρω θέματα καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ.οικ. ΥΠΕΝ/ΣΕΝΕ /15418/1294 (3) 

Διαδικασία ηλεκτρονικής καταχώρησης παρά¬ 
βολου κατά την εγγραφή φυσικών και νομικών 
προσώπων στο Μητρώο Ενεργειακών Επιθεω¬ 
ρητών και κατά την υποβολή των ενεργειακών 
επιθεωρήσεων στο Αρχείο Επιθεωρήσεως Κτι¬ 
ρίων. Καθορισμός του ύψους και της διαδικασί¬ 
ας ελέγχου τους, των όρων απευθείας έκδοσης 
των πράξεων υπολογισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ 
ΕΝΕΡΓΕΙΑΣ ΚΑΙ Ο ΔΙΟΙΚΗΤΗΣ ΑΑΔΕ 

Έχοντας υπόψη: 

Ι.Το ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ Α' 137), όπως ισχύει. 


2. Το ν. 2362/1995 «Περί δημοσίου λογιστικού ελέγ¬ 
χου των δαπανών του κράτους και άλλες διατάξεις» 
(ΦΕΚ Α' 247), όπως ισχύει. 

3. Το ν.2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» (ΦΕΚ 
Α' 50). 

4. Το ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
ν.2472/1997» (ΦΕΚ Α' 133). 

5. Το ν.3871/2010 «Δημοσιονομική διαχείριση και ευ¬ 
θύνη» ΦΕΚ (ΦΕΚ Α' 141). 

6. Το ν.3979/2011 «Γιατην ηλεκτρονική διακυβέρνηση 
και λοιπές διατάξεις» (ΦΕΚ Α' 138). 

7. Το ν.δ. 356/1974 «Περί Κώδικος εισπράξεως δημο¬ 
σίων εσόδων (ΚΕΔΕ)» (ΦΕΚ Α' 90). 

8. Το ν.4122/2013 περί «Ενεργειακής Απόδοσης Κτι¬ 
ρίων - Εναρμόνιση με την Οδηγία 2010/31 /ΕΕ του Ευ¬ 
ρωπαϊκού Κοινοβουλίου και του Συμβουλίου και λοιπές 
διατάξεις» (ΦΕΚ Α'42), όπως ισχύει. 

9. Το ν.4409/2016 περί «Πλαίσιο για την ασφάλεια 
στις υπεράκτιες εργασίες έρευνας και εκμετάλλευσης 
υδρογονανθράκων, ενσωμάτωση της Οδηγίας 2013/30/ 
ΕΕ, τροποποίηση του π.δ. 148/2009 και άλλες διατάξεις» 
(ΦΕΚ Α' 136) και ιδίως τα άρθρα 54 και 55 αυτού. 

10. Το ν.4447/2016 «Χωρικός σχεδιασμός - Βιώσιμη 
ανάπτυξη και άλλες διατάξεις» (ΦΕΚ Α' 241), και ιδίως 
το άρθρο 22 αυτού. 

11. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (ΦΕΚ Α' 98), όπως 
ισχύει. 

12. Το π.δ.72/2010 «Συγκρότηση, διοικητική - οργανω¬ 
τική δομή και στελέχωση της Ειδικής Υπηρεσίας Επιθεω¬ 
ρητών Ενέργειας (Ε.Υ.ΕΠ.ΕΝ.)» (ΦΕΚ Α' 132), όπως τροπο¬ 
ποιήθηκε από το π.δ.100/2014 «Οργανισμός Υπουργείου 
Περιβάλλοντος, Ενέργειας και Κλιματικής Αλλαγής» 
(ΦΕΚ Α' 167), το οποίο αντικαταστάθηκε από το π.δ. 
132/2017 «Οργανισμός Υπουργείου Περιβάλλοντος και 
Ενέργειας (Υ.Π.ΕΝ.)» (ΦΕΚ Α' 160). 

13. Το π.δ. 70/2015 «Ανασύσταση των Υπουργείων.... 
Ανάπτυξης και Τουρισμού» (ΦΕΚ Α' 114). 

14. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

15. Την αριθμ. οικ. 201/5-1-2016 κοινή απόφαση του 
Υπουργού Περιβάλλοντος και Ενέργειας και του Ανα¬ 
πληρωτή Υπουργού Περιβάλλοντος Ενέργειας, περί 
εξουσιοδότησης υπογραφής, «Με εντολή Αναπληρωτή 
Υπουργού» και «Με εντολή Αναπληρωτή Υπουργού», 
μεταξύ άλλων, στους Προϊσταμένους των Διευθύνσεων 
του Υπουργείου Περιβάλλοντος και Ενέργειας (ΦΕΚ Β' 6). 

16. Την αριθμ. Υ198/16.11.2016 απόφαση του Πρωθυ¬ 
πουργού περί «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» (ΦΕΚ Β' 3722). 

17. Την αριθμ. Υ29/8-10-2015 απόφαση του Πρωθυ- 
πουργού «Ανάθεση Αρμοδιοτήτων στον Αν. Υπ. Οικ. Γ. 
Χουλιαράκη» (Β' 2168). 

18. Την αριθμ. ΥΠΟΙΚ 0010218 ΕΞ 2016 (ΦΕΚ 3696 Β') 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

19. Την Α.Υ.Ο. ΠΟΑ. 1163/03.07.2013 (ΦΕΚ Β' 1675) 
«Όροι και διαδικασία είσπραξης - επιστροφής για την 
εφαρμογή του ηλεκτρονικού παράβολου», όπως τρο¬ 
ποποιήθηκε και ισχύει. 

20. Το γεγονός ότι με την παρούσα απόφαση, δεν 
προκαλείται δαπάνη σε βάρος του τακτικού προϋπολο¬ 
γισμού, αποφασίζουμε: 

Άρθρο 1 
Σκοπός 

Σκοπόςτηςπαρούσας απόφασης είναι ο καθορισμός: 

α) Της διαδικασίας είσπραξης και απόδοσης των πο¬ 
σών του παράβολου που καταβάλλεται από: 

1) Τα φυσικά πρόσωπα - Ενεργειακούς Επιθεωρητές 
κατά την εγγραφή τους στο Μητρώο των Ενεργειακών 
Επιθεωρητών. 

2) Τα νομικά πρόσωπα οποιοσδήποτε νομικής μορφής 
που εγγράφονται σε ξεχωριστή μερίδα του Μητρώου 
των Ενεργειακών Επιθεωρητών. 

3) Τους υπόχρεους και ωφελούμενους για κάθε ενερ¬ 
γειακή επιθεώρηση Α', Β' και Γ' τάξης. 

β) Της διαδικασίας υποβολής των απαραίτητων δικαι- 
ολογητικών. 

γ) Της απευθείας έκδοσης των πράξεων υπολογισμού. 

Άρθρο 2 
Ορισμοί 

Για τους σκοπούς της παρούσας ισχύουν οι εξής ορι¬ 
σμοί: 

α) «Ενεργειακός Επιθεωρητής»: σύμφωνα με τον ορι¬ 
σμό του άρθρου 2 του ν.4122/2013. 

β) «Μητρώο Ενεργειακών Επιθεωρητών»: σύμφωνα με 
τον ορισμό στο άρθρο 2 του ν.4122/2013, την παρ. 1 του 
άρθρου 54 του ν.4409/2016 και την παρ. 4 του άρθρου 54 
του ν.4409/2016, όπως αντί καταστάθηκε από το άρθρο 
22 του ν.4447/2016. 

γ) «Αρχείο Επιθεωρήσεως Κτιρίων»: σύμφωνα με τον 
ορισμό στο άρθρο 2 του ν.4122/2013. 

δ) «Ενεργειακή Επιθεώρηση: σύμφωνα με τον ορισμό 
στο άρθρο 2 του ν.4122/2013. Επίσης, η Ενεργειακή Επι¬ 
θεώρηση Α', Β', και Γ' τάξης που αναφέρεται στην πα¬ 
ρούσα έχει περιεχόμενο και έννοια που της αποδίδεται 
στην παρ. 5 του άρθρου 52 του ν.4409/2016. 

δ) «Παράβολο»: Το παράβολο, το οποίο εκδίδεται και 
εισπράττεται από το Υπουργείο Οικονομικών μέσω της 
Εφαρμογής Ηλεκτρονικού Παράβολου (θ-Παράβολο) 
(βάσει της Α.Υ.Ο. ΠΟΛ.1163/03.07.2013 και των τροπο¬ 
ποιήσεων αυτής). 

ε) «Ενδιαφερόμενος»: Κάθε φυσικό πρόσωπο, το 
οποίο υποβάλλει αναγγελία έναρξης δραστηριότητας 
Ενεργειακού Επιθεωρητή, σύμφωνα με το άρθρο 55 του 
ν.4409/2016. 

στ) «Υπόχρεος και ωφελούμενος»: Έχει την έννοια που 
αποδίδεται στα άρθρα 12,14,15 και 16 του ν.4122/2013 
και περιλαμβάνει για τις ανάγκες της παρούσας κάθε 
φυσικό ή νομικό πρόσωπο, το οποίο υποχρεούται, σύμ¬ 


φωνα με την κείμενη νομοθεσία, να ζητήσει την έκδοση 
της ενεργειακής επιθεώρησης κτιρίων, συστημάτων θέρ¬ 
μανσης και συστημάτων κλιματισμού. 

ζ) «ΚΑΠΕ»: Κέντρο Ανανεώσιμων Πηγών και Εξοικονό¬ 
μησης Ενέργειας, το οποίο υποστηρίζει τεχνικά τα Τμή¬ 
ματα Επιθεώρησης Ενέργειας της Ειδικής Γραμματείας 
Σώματος Επιθεωρητών και Ελεγκτών του Υπουργείου 
Περιβάλλοντος και Ενέργειας, ως προς τη λειτουργία 
και συντήρηση της ηλεκτρονικής βάσης δεδομένων 
του Αρχείου Επιθεώρησης Κτιρίων και του Μητρώου 
Ενεργειακών Επιθεωρητών. 

Άρθρο 3 

Ενεργειακοί Επιθεωρητές 

1. Κάθε ενδιαφερόμενος που πληροί τα προσόντα του 
άρθρου 52 του ν.4409/2016 και επιθυμεί να αποκτήσει 
την ιδιότητα του Ενεργειακού Επιθεωρητή, υποχρεούται 
να υποβάλλει ηλεκτρονικά Αναγγελία έναρξης άσκησης 
τηςδραστηριότηταςτου Ενεργειακού Επιθεωρητή στην 
ηλεκτρονική διεύθυνση νννννν.ΐ3υίΙοΙίη9ε6Γΐ-9 Γ του πλη¬ 
ροφοριακού συστήματος του Μητρώου Ενεργειακών 
Επιθεωρητών που τηρείται από τα Τμήματα Επιθεώρη¬ 
σης Ενέργειας Νοτίου και Βορείου Ελλάδος της Ειδικής 
Γραμματείας Σώματος Επιθεωρητών και Ελεγκτών του 
Υπουργείου Περιβάλλοντος και Ενέργειας συνοδευό- 
μενη από τα δικαιολογητικά, όπως περιγράφονται στην 
παρ. 1 του άρθρου 55 του ν.4409/2016. 

2. Στο πλαίσιο της διαδικασίας υποβολής των απαι- 
τούμενων δικαιολογητικών στο πληροφοριακό σύστη¬ 
μα όυίΙάίηςςθΓΐ.ςι· για την απόκτηση της ιδιότητας του 
Ενεργειακού Επιθεωρητή και την εγγραφή στο Μητρώο 
Ενεργειακών Επιθεωρητών, ο ενδιαφερόμενος απαιτείται 
να καταχωρήσει τον 20-ψήφιο κωδικό του παράβολου 
(η αξία του οποίου περιγράφεται στο Άρθρο 8), αφού 
προηγουμένως πληρώσει με όλους τους δυνατούς τρό¬ 
πους, όπως αυτοί παρέχονται από την εφαρμογή του 
θ-παραβόλου (βλέπε Άρθρο 9). 

3. Μόλις ολοκληρωθεί η καταχώρηση του 20-ψή- 
φιου κωδικού του ηλεκτρονικού παράβολου, το πλη¬ 
ροφοριακό σύστημα του Μητρώου των Ενεργειακών 
Επιθεωρητών χρησιμοποιεί τις διαδικτυακές υπηρεσίες 
(\λ/θ 6 5θΓνίςθ5) της Γενικής Γραμματείας Πληροφορια¬ 
κών Συστημάτων του Υπουργείου Οικονομικών, ώστε 
να ελεγχθεί η ορθότητα του κωδικού του ηλεκτρονικού 
παράβολου και ότι η κατάσταση του είναι «Πληρωμένο». 
Τα αποτελέσματα αυτών των ελέγχων, παρουσιάζονται 
αυτόματα στον ενδιαφερόμενο μέσω του συστήματος. 

4. Μετά την επιτυχή ολοκλήρωση των παραπάνω 
ελέγχων και εφόσον πληρούνται οι προϋποθέσεις πλη¬ 
ρότητας και ορθότητας των υπόλοιπων δεδομένων της 
αναγγελίας έναρξης δραστηριότητας του Ενεργειακού 
Επιθεωρητή που θέτει κατά περίπτωση το πληροφορι¬ 
ακό σύστημα όυίΙάίη 90 θΓί· 9 Γ, επιτρέπεται η οριστική 
υποβολή της αναγγελίας από τον ενδιαφερόμενο. 

5. Στην περίπτωση που πληρούνται οι νόμιμες προϋ¬ 
ποθέσεις για την εγγραφή του ενδιαφερομένου στο Μη¬ 
τρώο των Ενεργειακών Επιθεωρητών, τα αρμόδια Τμή¬ 
ματα Επιθεώρησης Ενέργειας της Ειδικής Γραμματείας 
Σώματος Επιθεωρητών και Ελεγκτών του Υπουργείου Πε- 

ριβάλλοντος και Ενέργειας, εγκρίνουν την αναγγελία του 
μέσω του πληροφοριακού συστήματος όυίΙάίης^θΓΐ.ςΐ 1- · 
Μετά την επιτυχή ολοκλήρωση της έγκρισης της αναγγε¬ 
λίας, πραγματοποιείται από το πληροφοριακό σύστημα 
όυϋάίηςοθΐ'ΐ.ςιΐ', μέσω των διαδικτυακών υπηρεσιών της 
Γενικής Γραμματείας Πληροφοριακών Συστημάτων του 
Υπουργείου Οικονομικών, η δέσμευση του ηλεκτρονικού 
παράβολου του ενδιαφερομένου. 

6. Στην περίπτωση απόρριψης της αναγγελίας έναρ¬ 
ξης δραστηριότητας του Ενεργειακού Επιθεωρητή, και 
εφόσον ο ενδιαφερόμενος είτε επειδή, δεν πληροί τα 
απαιτούμενα προσόντα της παρ. 3 του άρθρου 52 του 
ν.4409/2016, είτε επειδή, δεν επιθυμεί την εγγραφή του 
στο Μητρώο των Ενεργειακών Επιθεωρητών ακολου¬ 
θείται η διαδικασία επιστροφής όπωςπροβλέπεται στις 
αποφάσεις του Υπουργείου Οικονομικών που αφορούν 
στη λειτουργία της εφαρμογής του ηλεκτρονικού πα¬ 
ράβολου (βλέπε Άρθρο 9). Στην περίπτωση όπου, ο 
ενδιαφερόμενος, επιθυμεί να επανυποβάλει αναγγελία 
έναρξης δραστηριότητας του Ενεργειακού Επιθεωρητή 
με νέα δικαιολογητικά, μπορεί να χρησιμοποιήσει το ίδιο 
ηλεκτρονικό παράβολο. 

Άρθρο 4 

Νομικά Πρόσωπα 

1. Κάθε νομικό πρόσωπο οποιοσδήποτε νομικής 
μορφής, του οποίου ένα τουλάχιστον μέλος ή εταίρος 
ή υπάλληλος με σύμβαση εργασίας είναι Ενεργειακός 
Επιθεωρητής, και επιθυμεί να εγγράφει στο Μητρώο 
Ενεργειακών Επιθεωρητών, υποχρεούται να υποβάλ¬ 
λει ηλεκτρονικά αίτηση εγγραφής στην ηλεκτρονική 
διεύθυνση νννννν.όυίΙάίηςοθΓΐ.ςΓ του πληροφοριακού 
συστήματος του Μητρώου Ενεργειακών Επιθεωρητών 
που τηρείται από τα Τμήματα Επιθεώρησης Ενέργειας 
Νοτίου και Βορείου Ελλάδος της Ειδικής Γραμματείας 
Σώματος Επιθεωρητών και Ελεγκτών του Υπουργείου 
Περιβάλλοντος και Ενέργειας, συνοδευόμενη από τα 
δικαιολογητικά, όπως περιγράφονται στην παρ. 2 του 
άρθρου 22 του ν.4447/2016. 

2. Στο πλαίσιο της διαδικασίας υποβολής των απαι- 
τούμενων δικαιολογητικών στο πληροφοριακό σύστημα 
όυίΙάίη^θΓΐ.ς 1 · Υ ιατ Π ν εγγραφή στο Μητρώο Ενεργεια¬ 
κών Επιθεωρητών, το νομικό πρόσωπο απαιτείται να κα¬ 
ταχωρήσει τον 20-ψήφιο κωδικό ηλεκτρονικού παράβο¬ 
λου (η αξία του οποίου περιγράφεται στο Άρθρο 8) που 
έχει πληρώσει προηγουμένως με όλους τους δυνατούς 
τρόπους όπως αυτοί παρέχονται από την εφαρμογή του 
θ-παραβόλου(βλέπε Άρθρο 9). 

3. Μόλις ολοκληρωθεί η καταχώρηση του 20-ψή- 
φιου κωδικού του ηλεκτρονικού παράβολου, το πλη¬ 
ροφοριακό σύστημα του Μητρώου των Ενεργειακών 
Επιθεωρητών χρησιμοποιεί τις διαδικτυακές υπηρεσίες 
(\λ/θ 6 5θΓνίεθ5) της Γενικής Γραμματείας Πληροφορια¬ 
κών Συστημάτων του Υπουργείου Οικονομικών, ώστε 
να ελεγχθεί η ορθότητα του κωδικού του ηλεκτρονικού 
παράβολου και ότι η κατάσταση του είναι «Πληρωμένο». 
Τα αποτελέσματα αυτών των ελέγχων, παρουσιάζονται 
αυτόματα στο νομικό πρόσωπο μέσω του συστήματος. 

4. Μετά την επιτυχή ολοκλήρωση των παραπάνω 


ελέγχων και πληρούνται οι προϋποθέσεις πληρότητας 
και ορθότητας των υπόλοιπων δεδομένων της αίτησης 
εγγραφής που θέτει κατά περίπτωση το πληροφοριακό 
σύστημα 6υίΙάίηςι<:θΐ'ΐ·9 ι '' επιτρέπεται η οριστική υπο¬ 
βολή της αίτησης εγγραφής από το νομικό πρόσωπο. 

5. Στην περίπτωση που πληρούνται οι νόμιμες προϋ¬ 
ποθέσεις για την εγγραφή του νομικού προσώπου στο 
Μητρώο των Ενεργειακών Επιθεωρητών, τα αρμόδια 
Τμήματα Επιθεώρησης Ενέργειαςτης Ειδικής Γραμματεί¬ 
ας Σώματος Επιθεωρητών και Ελεγκτών του Υπουργείου 
Περιβάλλοντος και Ενέργειας, εγκρίνουν την αίτησή του 
μέσω του πληροφοριακού συστήματος όυίΙάίης^θίΤ.ςΐ 1- · 
Μετά την επιτυχή ολοκλήρωση της έγκρισης της αίτη¬ 
σης, πραγματοποιείται, μέσω των διαδικτυακών υπη¬ 
ρεσιών της Γενικής Γραμματείας Πληροφοριακών Συ¬ 
στημάτων του Υπουργείου Οικονομικών η δέσμευση 
του ηλεκτρονικού παράβολου του νομικού προσώπου. 

6. Στην περίπτωση απόρριψηςτης αίτησης εγγραφής, 
το νομικό πρόσωπο, εφόσον δεν επιθυμεί την εγγραφή 
του στο Μητρώο Ενεργειακών Επιθεωρητών, ακολου¬ 
θείται η διαδικασία επιστροφής όπως προβλέπεται στις 
αποφάσεις του Υπουργείου Οικονομικών που αφορούν 
στη λειτουργία της εφαρμογής του ηλεκτρονικού παρά¬ 
βολου (βλέπε Άρθρο 9). Στην περίπτωση όπου, το νομικό 
πρόσωπο, επιθυμεί να επανυποβάλει αίτηση εγγραφής 
με νέα δικαιολογητικά, μπορεί να χρησιμοποιήσει το ίδιο 
ηλεκτρονικό παράβολο. 

Άρθρο 5 

Ενεργειακή Επιθεώρηση 

1. Για την οριστική υποβολή μιας ενεργειακής επιθε¬ 
ώρησης, σύμφωνα με την παρ. 6 του άρθρου 54 του 
ν. 4409/2016, είναι υποχρεωτική η καταχώρηση από 
τον Ενεργειακό Επιθεωρητή στο Αρχείο Επιθεωρήσεως 
Κτιρίων, του 20-ψήφιου κωδικού του ηλεκτρονικού πα¬ 
ράβολου (η αξία του οποίου περιγράφεται στο Άρθρο 8). 

2.0 υπόχρεος και ωφελούμενος της ενεργειακής επι¬ 
θεώρησης οφείλει να έχει ολοκληρώσει την πληρωμή 
του αντίστοιχου ηλεκτρονικού παράβολου με όλους 
τους δυνατούς τρόπους όπως αυτοί παρέχονται από 
την εφαρμογή του θ-παραβόλου (βλέπε Άρθρο 9), πριν 
το καταθέσει στον Ενεργειακό Επιθεωρητή. 

3. Σε περίπτωση όπου υπάρχουν περισσότεροι του 
ενός υπόχρεοι και ωφελούμενοι για την έκδοση της αντί¬ 
στοιχης ενεργειακής επιθεώρησης Α', ή Β' ή Γ' τάξης, 
ένας εξ αυτών, κατόπιν κοινής συμφωνίας μεταξύ των, 
οφείλει να πληρώσει την αξία ενός και μόνο ηλεκτρονι¬ 
κού παράβολου που ορίζει η παρ. 3 του άρθρου 8 της 
παρούσας, με όλους τους δυνατούς τρόπους όπως αυ¬ 
τοί παρέχονται από την εφαρμογή του θ-παραβόλου 
(βλέπε Άρθρο 9), πριν το καταθέσει στον Ενεργειακό 
Επιθεωρητή. 

4. Μόλις ολοκληρωθεί η καταχώρηση του 20-ψήφιου 
κωδικού του ηλεκτρονικού παράβολου, το πληροφορι¬ 
ακό σύστημα του Αρχείου Επιθεώρησης Κτιρίων χρησι¬ 
μοποιεί τις διαδικτυακές υπηρεσίες (ννθό 5θη/ίθθ5) της 
Γενικής Γραμματείας Πληροφοριακών Συστημάτων του 
Υπουργείου Οικονομικών, ώστε να ελεγχθεί η ορθότητα 
του κωδικού του ηλεκτρονικού παράβολου, και ότι η 

κατάσταση του είναι «Πληρωμένο». Τα αποτελέσματα 
αυτών των ελέγχων, παρουσιάζονται αυτόματα στον 
Ενεργειακό Επιθεωρητή μέσω του συστήματος. 

5. Μετά την επιτυχή ολοκλήρωση των παραπάνω 
ελέγχων και εφόσον πληρούνται οι προϋποθέσεις πλη¬ 
ρότητας και ορθότητας των υπόλοιπων δεδομένων της 
ενεργειακής επιθεώρησης που θέτει κατά περίπτωση 
το πληροφοριακό σύστημα άυίΙάίηςςθίΤ.ςΓ επιτρέπεται 
στον Ενεργειακό Επιθεωρητή η οριστική υποβολή της 
ενεργειακής επιθεώρησης. 

6. Μετά την οριστική υποβολή της Ενεργειακής Επι¬ 
θεώρησης, και εφόσον αυτή δεν αστοχήσει, πραγμα¬ 
τοποιείται, μέσω των διαδικτυακών υπηρεσιών της Γε¬ 
νικής Γραμματείας Πληροφοριακών Συστημάτων του 
Υπουργείου Οικονομικών, η δέσμευση του ηλεκτρονικού 
παράβολου. 

7. Η ανάκληση μιας ενεργειακής επιθεώρησης, σύμ¬ 
φωνα με το άρθρο 19 του ν.4122/2013, δεν συνεπάγε¬ 
ται την επιστροφή της καταβληθείσας αξίας του ποσού 
του ηλεκτρονικού παράβολου. Το ίδιο ισχύει και στην 
περίπτωση ακύρωσης μιας ενεργειακής επιθεώρησης 
λόγω επιβολής κυρώσεων στον Ενεργειακό Επιθεωρητή, 
σύμφωνα με την παρ. 9 του άρθρου 56 του ν.4409/2016. 

8. Για την ενεργειακή επιθεώρηση που υποβάλλεται 
στο πληροφοριακό σύστημα από τον Ενεργειακό Επι¬ 
θεωρητή ως αντικατάσταση μιας ανακληθείσας μέσω 
της διαδικασίας ανάκλησης/αντικατάστασης, όπως περι- 
γράφεται στο άρθρο 19 του ν.4122/2013, δεν απαιτείται 
η εκ νέου πληρωμή ηλεκτρονικού παράβολου από τον 
υπόχρεο και ωφελούμενο. 

Άρθρο 7 

Αυτόματη Ενημέρωση 

Εάν το ηλεκτρονικό παράβολο δεν έχει πληρωθεί, ή 
η αξία του είναι διαφορετική από αυτήν που ορίζουν 
οι κείμενες διατάξεις, ή έχει πληρωθεί από διαφορετικό 
ΑΦΜ φυσικού ή νομικού προσώπου, τότε η διαδικασία 
εγγραφής στο Μητρώο Ενεργειακών Επιθεωρητών, κα¬ 
θώς και η διαδικασία υποβολής της ενεργειακής επιθε¬ 
ώρησης δεν ολοκληρώνεται. 

Άρθρο 8 

Κόστος Ηλεκτρονικών Παραβολών 

Το κόστος του εκδοθέντος ηλεκτρονικού παράβολου 
ανέρχεται/προσδιορίζεται: 

1. Στην περίπτωση εγγραφής του φυσικού προσώπου - 
Ενεργειακού Επιθεωρητή, στα 50 ευρώ εφάπαξ, σύμφω¬ 
να με την παρ.6 του άρθρου 54 του ν. 4409/2016. 

2. Στην περίπτωση εγγραφής του νομικού προσώπου, 
στα 150 ευρώ εφάπαξ, σύμφωνα με την παρ.2 του άρ¬ 
θρου 55 του ν.4409/2016, όπως αντικαταστάθηκε από 
την παρ. 2 του άρθρου 22 του ν.4447/2016. 

3. Στην περίπτωση των υπόχρεων και ωφελούμενων 
ενεργειακής επιθεώρησης, πέντε (5) Ευρώ για κάθε ενερ¬ 
γειακή επιθεώρηση Α' τάξης, δέκα (10) Ευρώ για κάθε 
ενεργειακή επιθεώρηση Β' τάξης, τριάντα (30) Ευρώ για 
κάθε ενεργειακή επιθεώρηση Γ' τάξης, σύμφωνα με την 
παρ. 6 του άρθρου 54 του ν. 4409/2016. 


Άρθρο 9 

Πληρωμή και Επιστροφή ποσού 

Ηλεκτρονικών Παραβολών 

Οι διαδικασίες που αφορούν στους εναλλακτικούς 
τρόπους πληρωμής καθώς και τη διαδικασία επιστρο¬ 
φής (μερική ή ολική) ποσού ηλεκτρονικού παράβολου 
περιγράφεται στην Α.Υ.Ο. ΠΟΛ.1163/03.07.2013 (ΦΕΚ 
1675 Β') «Όροι και διαδικασία είσπραξης - επιστροφής 
για την εφαρμογή του ηλεκτρονικού παράβολου», όπως 
τροποποιήθηκε και ισχύει. 

Άρθρο 10 

Τελικές και άλλες διατάξεις 

1. Τα ποσά των παραβολών του άρθρου 8 εισπράττο- 
νται υπέρ του Πράσινου Ταμείου (ΚΑΕ 3745). 

2. Τα ποσά των παραβολών των παρ. 1 και 3 του άρ¬ 
θρου 8 αποδίδονται σε ποσοστό εβδομήντα τοις εκα¬ 
τό (70%) υπέρ του Πράσινου Ταμείου (ΚΑΕ 3745) και 
σε ποσοστό τριάντα τοις εκατό (30%) υπέρ του ΚΑΠΕ, 
σύμφωνα με την παρ. 7 του άρθρου 54 του ν.4409/2016. 

3. Τα υπέρ του ΚΑΠΕ ποσά εγγράφονται σε ύψος 
στον προϋπολογισμό του Υπουργείου Περιβάλλοντος 
και Ενέργειας (Ειδ.Φ.31-120, ΚΑΕ 3299) δύο φορές το 
χρόνο κάθε Ιούνιο και Σεπτέμβριο εκάστου έτους και 
αποδίδονται εν συνεχεία στο ΚΑΠΕ. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Μαρτίου 2018 

Οι Υπουργοί 


Αναπληρωτής Υπουργός 
Οικονομικών Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Περιβάλλοντος και Αναπληρωτής Υπουργός 

Ενέργειας Περιβάλλοντος και Ενέργειας 


ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 


Ο Διοικητής ΑΑΔΕ 
ΓΕΩΡΓΙΟΣ ΠΙΤΣΙΛΗΣ 


Αριθμ. απόφ. 48/1/13 -3-2018 (4) 

Τροποποίηση της αριθμ. 9/1/17-5-2016 απόφα¬ 
σης της Επιτροπής Επιλογής του άρθρου 4Α του 
ν. 3864/2010 με θέμα «Θέσπιση κριτηρίων για 
την αξιολόγηση των μελών του Γενικού Συμβου¬ 
λίου και της Εκτελεστικής Επιτροπής τουΤαμείου 
Χρηματοπιστωτικής Σταθερότητας»(Β' 1964). 

Η ΕΠΙΤΡΟΠΗ ΕΠΙΛΟΓΗΣ ΤΟΥ ΑΡΘΡΟΥ 4Α 
ΤΟΥ Ν. 3864/2010 
(συνεδρίαση 13 Μαρτίου 2018) 

Έχοντας υπόψη: 

1) Τις διατάξεις: 

α) των άρθρων 4 και 4 Α του ν. 3864/2010 (Α' 119), 

β) της αριθμ. ΓΔΟΠ 0000169/ΕΞ 2018/22-1-2018 
(ΥΟΔΔ 27) απόφασηςτου Υπουργού Οικονομικών «Διο¬ 
ρισμός μελών και παρατηρητών στην Επιτροπή Επιλογής 
των μελών του Γενικού Συμβουλίου και της Εκτελεστικής 
Επιτροπής του Ταμείου Χρηματοπιστωτικής Σταθερό¬ 
τητας», 

γ) του άρθρου 90 του πδ 63/2005 (Α' 98). 

2) Την αριθμ. 9/1/17-5-2016 (Β' 1964) απόφαση της 
Επιτροπής Επιλογής του άρθρου 4Α του ν. 3864/2010 με 
θέμα «Θέσπιση κριτηρίων για την αξιολόγηση των μελών 
του Γενικού Συμβουλίου και της Εκτελεστικής Επιτροπής 
τουΤαμείου Χρηματοπιστωτικής Σταθερότητας». 

3) Την υποχρέωση αξιολόγησης των μελών του Γενικού 
Συμβουλίου και της Εκτελεστικής Επιτροπής του Ταμείου 
Χρηματοπιστωτικής Σταθερότητας. 

4) Το σκοπό τουΤαμείου, το ρόλο των μελών των ορ¬ 
γάνων της Διοίκησής του και τις αρμοδιότητες του κάθε 
οργάνου. 

5) Την ανάγκη επικαιροποίησηςτων κριτηρίων βάσει 
των οποίων θα διενεργηθεί η αξιολόγηση των μελών του 
Γενικού Συμβουλίου και της Εκτελεστικής Επιτροπής του 
Ταμείου Χρηματοπιστωτικής Σταθερότητας. 

6) Τα πρακτικά των συνεδριάσεων της 12ης και 13ης 
Μαρτίου 2018. 

7) Το γεγονός ότι από την παρούσα απόφαση δεν προ- 
καλείται δαπάνη στον κρατικό προϋπολογισμό, αποφά¬ 
σισε ομοφώνως: 

1) Την αντικατάσταση της περιπτ. Γ («Στρατηγική») 
των κριτηρίων για την αξιολόγηση του Προέδρου και 
των μελών του Γενικού Συμβουλίου του Ταμείου Χρη¬ 
ματοπιστωτικής Σταθερότητας της αριθμ. 9/1 /17-5-2016 
(Β' 1964) απόφασης της Επιτροπής Επιλογής του άρθρου 
4Α του ν. 3864/2010, ως εξής: 

Γ. Στρατηγική 

1. Προώθηση του ΤΧΣ ως αξιόπιστου φορέα στο Ελ¬ 
ληνικό Τραπεζικό Σύστημα 

2. Επίπεδο άσκησης: 

ί) των αρμοδιοτήτων που εκχωρούνται στο ΤΧΣ από 
τον νόμο, 

ν) των δεσμεύσεων που προβλέπονται στο Μνημόνιο 
Συνεννόησης και 

ίίί) των δικαιωμάτων που απορρέουν από το Πλαίσιο 
Συνεργασίας με τις Τράπεζες. 

2) Την αντικατάσταση της περιπτ. Γ («Στρατηγική») 
των κριτηρίων για την αξιολόγηση των μελών της 
Εκτελεστικής Επιτροπής του Ταμείου Χρηματοπιστω¬ 
τικής Σταθερότητας της αριθμ. 9/1/17-5-2016 (Β' 1964) 
απόφασης της Επιτροπής Επιλογής του άρθρου 4Α του 
ν. 3864/2010, ως εξής: 


Γ. Στρατηγική 

4. Προώθηση του ΤΧΣ ως αξιόπιστου φορέα στο Ελ¬ 
ληνικό Τραπεζικό Σύστημα 

5. Επίπεδο άσκησης: 

ί) των αρμοδιοτήτων που εκχωρούνται στο ΤΧΣ από 
τον νόμο, 

μ) των δεσμεύσεων που προβλέπονται στο Μνημόνιο 
Συνεννόησης και 

ίίί) των δικαιωμάτων που απορρέουν από το Πλαίσιο 
Συνεργασίας με τις Τράπεζες. 

3) Η κατά τα ανωτέρω τροποποίηση ισχύει, αντιστοί- 
χως, και για την περιπτ. 0 ("δΐΐΈΐοςίς") των Παραρτη¬ 
μάτων 1 και 2 της αριθμ. 9/1/17-5-2016 (Β' 1964) από¬ 
φασης της Επιτροπής Επιλογής του άρθρου 4Α του 
ν. 3864/2010, ως εξής: 

Παράρτημα 1 _Εν3ΐυ3ίίοη ΟίίθΠ3 Γογ ΐήθ ΟθπθιέΙ 
ΘουπείΙ ΘΓΐ3ΐΓ3θά Μθίτιήθΐ-ε 

Θ. 5ΐΓ3ΐθ9ίς 

7. ΡΐΌΐτιοΐίης ΗΡ5Ε 35 3 ίΓυεΐθά 39 θηΐ ίη ΐήθ ΟγθθΚ 
Β3ηΙ<ίη9 5γ5ΐθΐη. 

8 . ΕονθΙ οί θΧθΓςί5ίπ9; ί) ροννθΐ -5 νθ 5 ΐθά ΐο ΗΡ5Ρ ήγ 
ΐήθ Ι 3 νν, ίί) ςοιηιηίΐηηθηΐ 5 5 ΐίρυΐ 3 ΐθά ίη ΐήθ ΜΟΕΙ, 3 ηά 
ϋί) Π 9 Ρ 1 Ϊ 5 άθΓίνίη 9 Ιτοιτι ΐήθ ΒΡ 55 . 

Παράρτημα 2_ Εν3ΐυ3ΐίοη ΟίΐθΝ3 Γογ ϊΡιθ Εχθευΐίνθ 
Βθ3Γά ΜθητόθΓ5 

Ο. 5ΐΓ3ΐθ9ίτ 

10. ΡΐΌΐηοΐίη 9 ΗΡ5Ρ 35 3 ΐι-υεΐθά 39θηΐ ίη ΐήθ ΟγθθΚ 
Β3ηΙ<ίη9 5γ5ΐθΐη. 

11. ΕονθΙ οί θΧθΓα5ίη9; ί) ροννθΐ-5 νθ5ΐθά ΐο ΗΡ5Ρ ήγ 
ΐήθ Ι3νν, ίί) ςοηηηηίΐηηθηΐ5 5ΐίρυί3ΐθά ίη ΐήθ ΜΟΕΙ, 3ηά 
ίίί) ΓΪ9ήΐ5 άθπνίη9 Γιόιτι ΐήθ ΒΡ55. 

Κατά τα λοιπά ισχύει η αριθμ. 9/1/17-5-2016 (Β' 1964) 
απόφαση της Επιτροπής Επιλογής του άρθρου 4Α του 
ν. 3864/2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2018 

Ο Πρόεδρος 
ΡΓ3ηεθ5θ0 Ρ3ρ30Ϊ3 

Τα Μέλη 
ΕΑΚ5 ΝΥΒΕΚΟ 
.ΐυΐΙΑ ΚΙΒΑΕΥ 
ΧΡΗΣΤΟΣ ΑΛΕΞΑΚΗΣ 
ΑΙΜΙΛΙΟΣ ΑΥΓΟΥΛΕΑΣ 
ΓΕΩΡΓΙΟΣ ΣΤΟΥΜΠΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 

























